JohanHeinsen/ENO huggingface dataset:
Viborger Samler, 1848-04-24
Efter de nyeste Efterretninger fra Berlin af 19de April seer det atter meget uroligt ud i denne Stad, dog haaber man, at det vil lykkes Borgervæbningen at opretholde Orden. Valgcomiteen for de republicansksindede Folkeforsamlinger har nemlig i de, i de tvende sidste Dage afholdte Forsamlinger besluttet at begive sig den 19de om Middagen til Slottet med en Petition om Forandringer i Valgloven og en Anordning af directe Valg. Dette Foretagende misbilliges fra flere Sider; Borgersamfundet, den constitutionelle Klub og de Studerende have høitideligen protesteret imod Demonstrationen og en lignende Erklæring ventes fra Borgervæbningen. Magistraten og Communalraaderne have fraraadet Petitionens Frem sendelse. Statsministeriet har erklæret Demonstrationen for ulovlig og opfordret Politipræsidenten til at sætte Magt imod Magt. Sidstnævnte har opfordret Laugene og Corporationerne til at afholde sig fra al Deeltagelse. Det forbydes fremdeles Arbeiderne at anvende Tvangsmidler for at formaae deres Kammerater til at nedlægge deres Arbeide. Der er udkommen en Bestemmelse om de Tilfælde, hvori det er Borgervæbningen tilladt at gjøre Brug af sine Vaaben. Jmidlertid er Gjæringen stor i flere af de største Laug. De saakaldte Jord arbeidere ved Oranienburger=Porten have villet ophænge deres Jnspecteur ved Benene. Flere af de meest skyldige Tumultuanter ere paagrebne. Vel søgte deres Kammerater at udfrie dem med Magt, men det mislykkedes. Det er under denne store Gjæring en Trøst, at Arbeiderne i de store Maskinefabriker have erklæret at fornegte et i deres Navn udstedet Opraab, hvori der opfordres til Ministeriets Omstyrtning.
Viborger Samler, 1848-04-24
Med endnu større Uroligheder trues Breslau, hvor en blodig Kamp har fundet Sted den 16de og 17de April om Aftenen. Folkemasserne have angrebet de væbnede Borgere, af hvilke 5 faldt og 14 saaredes.
Viborger Samler, 1848-04-24
Jblandt de Saarede nævnes en Kjøbmand Huser, Apotheker Hubner (han skal senere være død.) Efter en anden Beretning laae 50 Saarede paa Raadhuuset. Man frygtede for at Urolighederne atter vilde fornyes den 18de om Aftenen, og hvad der forøger Ængsteligheden i Berlin er navnligen den Omstændighed, at Breslauer-Bladene ere udeblevne i Berlin.
Viborger Samler, 1848-04-24
Ogsaa i Aachen i Rhinpreussen trues den offentlige Rolighed. Boutikerne lukkedes den 17de om Eftermiddagen, Oprørsacten oplæstes, dog indskrænkede Excesserne sig kun til at slaae Vinduerne ind hist og her. Skud skulle være faldne, og en Kone skudt. Borgergardisterne lade sig ikke see, og dette Corps er ved mange Medlemmers Udtrædelse stærkt reduceret. Oprørske Placater true med at sætte Jld paa Byen og udraabe Republiken. Militair er det fra Køln til Aachen. (Efter Reisendes Forsikkringer skal det imidlertid have været roligt i Aachen, Natten imellem den 18de og 19de.) Fra Stuttgart meldes under 15de April, at den democratiske Klub har opløst sig sammesteds. – Efter Efterretninger fra Donauschingen af 15de April ligger Republiken i det sydvestlige Tydskland i sit sidste Aandedræt. De fra Württemberg indrykkede Tropper have adspredt de 600 Md. Republicanere Hecker, Kaiser og Au stode i Spidsen for Friskaren, der ikke angrebes af Militairet, da den godvillig rømmede Staden. – Fornævnte Efterretning stadfæstes ved de nyeste Efterretninger fra Karlsruhe.
Viborger Samler, 1848-04-24
J den i Mannheim den 15de April afholdte Folkeforsamling søgte Anførerne for det republicanske Parti at berolige Folket. Man synes at ville temporisere for at oppebie et lykkeligere Tidspunct. Man imodeseer med Ængstelse de næste Dage. Spørgsmaalene om Monarchie og om Republik ere drøftede i Ølhusene. Blodige Pander var Resultatet.
Viborger Samler, 1848-04-24
Et Agitationsforsøg af Advocat Weinhagen fra Hildesheim er – meldes fra Hanover under 18de April - aldeles mislykket; Weinhagen er arresteret og Staden, Hildesheim har overgivet sig uden Modstand. Jndbyggerne udleverede deres Vaaben.
Viborger Samler, 1848-04-24
Samme Dag (den 18de April) ankom Hertugen af Augustenborg fra Rendsborg.
Viborger Samler, 1848-04-24
Frankerig. Det synes, at det er lykkedes den provisoriske Regjering ved en stor, skjøndt ublodig Demonstration at opretholde Regjeringens Anseelse i Paris ligeoverfor de tøilesløse Arbeidsskarer. Details herom i næste Numer.
Viborger Samler, 1848-04-24
Jndenlandske Efterretninger. Hs. Majestæt Kongen, hvis Sygdom ikke har været foruroligende, befinder sig nu, paa en ubetydelig Hoste nær, meget vel. Efter nogle Dages Forløb vil Allerhøistsamme paany kunne foretagsig de sædvanlige Forretninger og nyde den fri Luft. Fredericia, den 21de April 1848. J. Lund.
Viborger Samler, 1848-04-24
Krigsreserven er nu bleven indkaldt, for at organisere de ved den allerhøieste Resolution af 10de Jan. f. A. bestemte Reserveafdelinger, nemlig 1ste, 2den, 3die, 4de og 5te Reservebataillon, samt 1ste og 3die Jægercorps.
Viborger Samler, 1848-04-24
Prof. Krieger er vendt tilbage fra Sverrig med glædelige Efterretninger. (Aalb. Av.)
Viborger Samler, 1848-04-24
Generalmajor Bruhn havde i Løverdags det Uheld at styrte med Hesten paa Kongens Nytorv, hvoraf et Arm brud var den sørgelige Følge. Vi beklage meget, at denne dygtige Officeer, hvem i dette Øieblik et stort Hverv var overdraget, herved indtil videre er bleven standset i sin (Bl. Tid.) Virksomhed.
Viborger Samler, 1848-04-24
Lieutenant Regenburgs Liig, som efter høitidelig Bisættelse i Flensborg, blev bragt til Kjøbenhavn, jordedes i Løverdags Morges i al Stilhed paa Garnisons Kirkegaarden udenfor Østerport. Stadens Commandant og General Castenschiold fulgte Ligget, en Commando gav Hæderssalven, da Kisten sænkedes i Graven. (Brl. T.) En Privatskrivelse fra en Officier indberetter til Aalborg, at Lieutenant Wedeges Fald strax blev hævnet ved et Skud af Hornblæser Thorsen ved samme Compagni, der ned strakte hans Banemand.
Viborger Samler, 1848-04-24
Grosserer, Major Prætorius af Handelshuset J. Prætorius & Sønner, er constitueret til Directeur for Nationalbanken i Minister Hvidts Sted. (Aalb. Av.)
Viborger Samler, 1848-04-24
Paa Kbhavns Rhed og i nærmeste Farvand er allerede stoppet en stor Deel meest sydfra kommende preussiske Skibe (hvoriblandt flere med kostbar Ladning), hvis Antal stedse forøges. Jfølge Hels. Av." har Orlogsskonnerten "Delphinen" Onsdag Nat og Torsdag deels paa Helsingers Rhed og deels i Hornbeksbugten stoppet 9. preussiske Skibe, deriblandt flere med Stykgods fra England, Bordeaux og Vestindien. - Det svensk norske Consulat i Helsingør fraraader aldeles norske og svenske Skibe under de nærværende Omstændigheder at anløbe nogen holsteensk Havn. Fregatten "Bellonas" Udrustning er paabegyndt. – J Torsdags ere fire svenske Officierer ankomne til Kbhavn, for at deeltage i Felttoget mod Preusserne. (Flp.) Af Officiererne i Armeen, som have udmærket sig i Affairen ved Bau og Flensborg, fremhæver General v. Hedemann, Oberst v. Bülow, hvis Dygtighed og Conduite især bidrog til Affairens heldige Udfald. Fremdeles ere i Rapporterne med Roes fremhævede: Capt. v. Dinesen og Lieutn. v. Lindstedt ved sammes Batteri; Ritmester v. Sauerbrey og Lieutn. v. Regenburg af 4de Drag. Reg.; Premierlieutn. v. Baggesen og v. Mühre, Lieutn. v. Tro nier, v. Meyer og v. Vaupell af 1ste Linieinfanteriebat., Capt. v. Hvedberg, Prmlieutn. v. Prunst, Lieutn. v. Heckscher og v. Fogh af 2den Bat.; Prmlieutn. v. Stricker, af 11te Bat. Af Underofficierer og Menige ansees for værdige til Anerkjendelse: Overconstablerne Bregnemann, Freislev og Ravnemosehuus, samt Underconstabel A. Ege ling, alle af Batteriet Dinesen. Af 1ste Lin-Jnf. Bat. Sergeanterne Skiebye, Schlichter og Johansen, Corpora lerne Peter Nielsen, Admiraille og Buddinge; Undercorporalerne Emdrup, Vangede, Herløv, Avedøre og Glostrup; de Menige, Kirkesyv, Karleby, Kongshvile, Eggersløvsmagle, Birkerød, Arnezen, Udserød og Asserbad; de Frivillige Ploug og Motzfeldt. Af 2den Lin-Jnf. Bat. Sergeant Orbi; Undercorporalerne Alkestrup, Tersløse og Særslev; de Menige: Kragerup, Fredensborg, Ondløse, Gundestrup, Sonderød, Søndersted, Lønholt, Breninge, Grønholt, Svininge, Tvedehuus og Frivillig Groth.
Viborger Samler, 1848-04-24
Krigsministeren har efter Hs. Majestæts udtrykkelige Befaling skriftlig udtalt den Tak som General Hedemann og hans brave Armeecorps i høi Grad have erhvervet af Konge og Fædreland. Listen over de Fangne udviser, at den af dem, som bærer Navnet Keck, ikke er, som tidligere angivet, den forhenværende Capelmusicus. (Brl. Td.)
Viborger Samler, 1848-04-24
Jblandt nogle med Dampskibet "Victoria" den 19de ds.
Viborger Samler, 1848-04-24
fra Sønderborg til Kbhavn, ankomne Fanger befandtes 2 Læger og en Apotheker fra Flensborg, som i et Selskab dersteds skal have opfordret endeel danske Officierer til at drikke gamle Danmarks og vor Konges Skaal i et godt Glas, Viin. De Danske, som formodentlig har tvivlet om deres redelige danske Sind og formodentlig mærket Uraad, skal have opfordret dem til at drikke dem til, men det skal de ikke have villet; Vinen skal dernæst være bleven undersøgt af danske Læger og befunden at være forgiftet, hvornæst de ere blevne belagte med Arrest. (Hp. Av.) Fædrel." meddeler Uddrag af et Brev, skrevet den 8de Marts d. A., ombord i den danske Orlogsbrig "Ørnen", under Seil i det carabiske Hav. Brevskriveren fortæller deri og Opstanden i Venezuela (Republikken Columbia) og at Ørnen" tilfældigviis var den første Orlogsmand, som ankom dertil, 10 Dage for nogen anden, og underdisse Omstændigheder naturligviis blev modtagen med aabne Arme. Paa een Dag, hedder det, opdagede 80 Mennesker i Carraccas Hovedstaden), at de vare danskfødte; Slesvig=Holstenerne gjorde Nar af Nordalbingen og jublede for Danmark; Hamborgerne og Bremerne gjorde deres nære Slægtskab til Danmark og Danskheden, gjældende, de kaldte sig vore Landsmænd og Brødre, ja en Bremerbrig kunde, da den seilede forbi den danske Orlogsmand, der laae tilankers ved Puerto Cabello, ikke bare sig for at heise det danske Flag paa Fortoppen og salutere med Kanonskud.
Viborger Samler, 1848-04-24
Odense. Der er nu kommen Ordre til at holde Slottet i Stand, da Hs. Maj. kan ventes hertil om nogle Dage. Kongens Jldebefindende var ifølge indtrufne private Efterretninger ikke af Betydenhed, og ventedes snart hævet. – – En ung Mand i Provindsen, der i disse Dage er kommen hjem fra et preussisk Landvæsensinstitut, beretter, at man i de preussiske Søstæder ingenlunde er stemt for Krig med Danmark, da man vel indseer, at ikke alene de fleste af disse Stæder ere forsvarsløse mod Angreb af danske Krigskibe, men at ogsaa den preussiske Handels fuldkomne Ruin maatte blive en uundgaaelig Følge af Krigen. Kongen af Preussen skal være bleven sindssvag. - J et hertil Provindsen ankommet Brev fra Armeen (dat. den 18de, berettes, at Forræderen FürsenBachmann er tagen tilfange. (Hemp. Av.)
Viborger Samler, 1848-04-24
Sidste Fredags Nat afbrændte Gjæstgivergaarden i Skibhusene, en Fjerdingvei fra Odense. Jlden udbredte sig saa hurtigt, at Hielpen kom for sildigt og at ikke alene alle Bygningerne nedbrændte til Grunden, men ogsaa Besætningen, 2 Heste og nogle Køer, indebrændte. (Hp. A.) Af et Brev til Redactionen af Veile Av.", dat. den 20de April: "Da jeg igaar var i Fredericia, hørte jeg fra paalidelige Kilder, at Hs. Maj. Kongen havde erholdt en Depesche fra England, ifølge hvilken der var en engelsk Flaade med 10,000 Mand Landingstropper i Opseiling, med Ordre til paa en energisk Maade at optræde mæglende; i modsat Fald stode disse Tropper paa enhver Maade til Kongens Disposition. Man vilde derhos bestemt vide, at Flaaden vilde blokkere de preussiske Havne. (Vl. A.) Af Jægermester Schutte til Bygholm og Nørlund, er, er som frivillige Bidrag til Folkevæbningen og Armeen, ydet 400 Rbd., 40 Tdr. Korn, 4 Heste, samt Hest og Armatur til en Frivillig. (Aarh. Av.)
Viborger Samler, 1848-04-24
Fra Krigsskuepladsen. Som tidligere berettet, drog vor Tropper i Onsdags (den 19de) ud fra Hovedqvarteret i Slesvig og da de vare komne mellem store og lille Dannevirke, blev i Compagni af Nyborg Jægere og 1 Compagni af 12te Bataillon med noget Cavalleri og Artilleri sendt forud mod Jagel og Kropp for at lokke Fjenden frem, men der faaes kun noget fjendtlig Cavalleri i lang Afstand og fandt kun en liden Forpostfægtning Sted, som var uden Betydning. Samme Dag skete og en stor Recognoseering mod Schwabstedt og Husum: paa det første Sted modtoges vore Tropper med Venlighed, men ikke i Husum, hvor man var mere tydsksindet og endog sendte et Par Skud efter en Cavalleripatrouille. – J Torsdags (den 20de) foretoges en Expedition til Husum, hvor der nu var megen Glæde over vore Troppers Ankomst, Byen blev illumineret og vore Tropper erholdt udleveret 334 Geværer, som vare sendte fra Rendsborg til Husum. J Fredags (den 21de havde Oberst Schepelern, der stod i Eckernførde med et af vore Flankecorps, foretaget en stærk Recognoscering derfra mod Sydost i 2 Afdelinger og begge Afdelinger have havt en alvorlig Kamp med Oprørernes Tropper, men allevegne kastet dem tilbage. Vi havde vel et Tab af 5 Døde og 20 Saarede men Fjenden leed et meget større Tab, 11 a 1200 Oprørere bleve sprængte fra hinanden, 58 tagne til Fange, 2 Faner samt en Deel Vaaben og Bagage erobret. (Efterretningen om dette Sammenstød og dets Udfald er meddeelt fra Overanførerens Stabschef og saaledes aldeles paalidelig.) Natten til den 18de havde Fjenden overrumplet og taget tilfange en Feltpost paa 16 Md. af Randers Dragoner, der anførtes af Vagtmester Timm. - Vore Troppers Stilling er saaledes befæstet, at et Angreb af en selv meget overlegen Fjende vil kunne afslaaes. Omkring ved Sønderborg og Alssund anlægges betydelige Fæstningsværker; Dybbelbjerg er navnlig bleven forvandlet til et svært Batterie. Ogsaa paa Veien imellem Slesvig og Flensborg ere Forskandsninger anlagte, der beherske Landeveien og hele det omliggende Terrain. Endvidere bliver Gottorp Slot atter omgiven med dobbelte Forskandsninger, hvorpaa der arbeides Dag og Nat. - Den 19de var en dansk Kjøbmand, Christian Jessen, ankommen som Coureer fra London over Hamborg til Slesvig, og samtidig med ham, 2 Courerer fra London til Frankfurt og Berlin, med Tilkjendegivende af, at England ikke vil taale Preussens eller andre Magters Overgang over Eideren.
Viborger Samler, 1848-04-24
Efter hans Beretning vare 8500 Preussere uden Artillerie og Cavallerie gaaede fra Hamborg til Rendsborg, og i Harburg og Stade i Hanover stode 8600 Hanoveranere med betydeligt Artillerie.
Viborger Samler, 1848-04-24
Espingolbatteriet er d. 17de om Aftenen ankommet til Slesvig. Vi ere i Besiddelse af en overmaade fast Stilling imellem Slien og Hollingsted hvor det gamle Dannevirke laae, vore Kanonbaade ligge i Slien og Eckernfjord, og Fæstningen Frederiksort, betrængt fra Landsiden og bombarderet fra Søsiden, vil snart være i vor Magt, og derskal en meget betydelig Overmagt til at fordrive os af denne faste Position. Men om ogsaa den efter en haard Kamp skulde gaae tabt, have vi endnu det uindtagelige Als i vor Besiddelse, hvorfra vi bestandig kunne over skjære Fjendens Operationslinie, og jo længere han rykker frem, en desto alvorligere Modstand vil han møde af Folkebevæbningen. (L. F. Stift.) Ogsaa Major af Jngenieurcorpset Dau har forladt Oprørerne og trukket sig tilbage. (S. Bl.) Af Tonen i Efterretningerne fra Holsten fremgaaer aabenbart, at en stærk Magt lammer det tydske Contingents fremadskridende Tendentser.
Viborger Samler, 1848-04-24
En Artikel fra Slesvig=Holsten anslaaer de Kæmpendes Antal paa begge Sider til henved 50,000 Md.
Viborger Samler, 1848-04-24
Fra Altona skrives under 18de April, at den 16de, sildig om Aftenen, ankom til denne Stad 60 saakaldte Frivillige (Freischarler), uden Vaaben, uden Penge o. s. v., størstedeels ogsaa uden Legitimation. De bleve skyndsomst den næste Dags Morgen befordrede tilbage til det Sted, hvorfra de vare komne.
Viborger Samler, 1848-04-24
Af en Skrivelse fra Holsteen (i April) erfares, at man nærer Frygt for at Preusserne ville manoeuvreere for sig selv, uafhængig af det blandede Corps.
Viborger Samler, 1848-04-24
Det fortjener at bemærkes, at ingen preussiske Tropper have været i Holsteen siden Efteraaret 1806; da bleve de for Franskmændene flygtende Preussere venskabeligt modtagne af vor Konge, og efterat de vare pleiede og forsynede med det Nødvendige, indskibede i Kiel for at vende hjem. (Hp. Av.)J en Skrivelse fra Slesvig af 17de April hedder det: Vor Stilling er nedtrykt, endskjøndt vore Fiender holde streng Mandstugt. Det er paa en mod Folkeretten stridende Maade, at Captlt. Dirckink-Holmfeldt er bleven tagen tilfange af Oprørerne paa Fehmern. Han var gaaet iland under Parlamentairslag, og havde havt en Samtale med Øboerne. Da han begav sig tilbage til Stranden, sendtes der Bud til ham, at man ønskede at tale med ham endnu engang. Han vendte derfor om igjen, ledsaget af kun to Matroser, men blev pludseligen overfalden af nogle Ryttere, der nedskjøde den ene Matros som vilde gjøre Modstand, og bortslæbte Capitainen. Som Fange skal han imidlertid i Rendsborg blive ordentlig behandlet; han har saaledes et ordentligt Værelse, erholder anstændig Kost samt Bøger til Læsning.
Viborger Samler, 1848-04-24
Samme Dag som vore Faldne bleve begravede i Flensborg, havde nogle Dansksindede bundet en Laurbærkrands og skrevet paa Baandet: Jm Tode find wir Alle gleich, Ob aus den danschen over deutschen Reich. Denne Krands blev stiaalet bort fra Graven samme Nat. En anden Krands, som Advocat Jægers havde bundet, omviklet med røde og hvide Baand, hvorover der var draget Flor, havde ikke bedre Skjæbne. (Fdl.) Nogle Excesser vore Tropper have udøvet i det saakaldte Prindsens Palais", en smuk Bygning, der ligger ikke langt fra Gottorp Slot, maa meget beklages; der anføres imidlertid flere Momenter der tale til Undskyldning herfor, og Tropperne ere allerede selv komne overeens om at erstatte den afstedkomne Skade.
Viborger Samler, 1848-04-24
Apenrade, den 22de April. Capitain HegermannLindencrones Liigbegængelse i Onsdags gjorde et dybt Jndtryk paa vor Stads Jndvaanere. Foran Liget marscherede det her i Byen tilstedeværende Militair med dæmpet Trommeslag, derpaa fulgte unge Piger med Blomster og Grønt, og siden den med Krandse omsnoede Kiste, baaret af Orlogsbriggen "St. Thomas" Mandskab. Liigfølget bestod af de herværende Land- og Sø-Officierer, et stort Antal af Byens Jndvaanere og samtlige Tømmermænd fra alle tre Værfter. Tvende store Dannebrog slag ragede frem af det lange Tog, der ledsagede den, i den hellige Kamp for Konge og Fædreland fortidligt falden Tappre til sit sidste Hvilested. Ved Graven talte Provst Rehhoff nogle Ord over den Hedengangne, hvorefter en tredobbelt Geværsalve affyredes over Graven.
Viborger Samler, 1848-04-24
Jfølge "Apenr. Ugebl." blive Bønderne i Angeln, eftersom de blive bekjendte med vore Tropper, mere og meere velsindede imod os, flere have selv afleveret deres Vaaben, ligesom de og selv have angivet og udleveret 73 fede Stude, som Oprørsregjeringen havde ladet opstalde i Angeln til Brug for dens Tropper.
Viborger Samler, 1848-04-24
Haderslev, den 22de April. Sylt og Føhr, som strax havde anerkjendt den provisoriske Regjering, ere af et dansk Krigsfartøi atter bragte til Lydighed, og Landfoged v. Dorien samt Toldforvalter Greve fra Wyck(Dannev.) bragte fangne til Fastlandet.
Viborger Samler, 1848-04-24
(Af Fædrelandet.) Den danske Soldats Velkomsthilsen til Preusserne. Synges som: St. Hansdag er Glædens og Midsommers Dag. Eller som: Saa, kæmped de Helte af anden April Godmorgen, Hr. Preusser, det er dog en Skam, Han skal fra Berlin sig umage: En Herre saa snørt, og saa pyntet og stram, Vor Kost ikkun daarligt maa smage.
Viborger Samler, 1848-04-24
De lækkreste Retter har vist man Jer spaaet, Graae Ærter vi har kun at byde; Dog stopp, naar vi Ræven fra Noer kan faae slaaet, Saa vanker der Suul i Jer Gryde. Man loved hos os Jer saa godt et Qvarteer, Og aldrig saa vidt det kan rage; Jeg troer nok, at Dansken forstaaer med Maneer Og kjønt Jer tildørs at ledsage. Godtfolk, J har nyssen nok lugtet til Krudt, Lidt snavset blev Kjoler og Hænder; Af bare Forseelse har J jo skudt Berliner-Studenter og Venner. Jer nybagte Keiser, saa har man os sagt, Jer derfor til Dannemark sender, At J kan faae børstet den Smuds af Jer Dragt Og vasket de snavsede Hænder. Og Dansken er hjælpsom i Sind og i Aand; Med Glæde vi børste Jer Trøie, Og Lund til at struppe den snavsede Haand, Dermed kan vi ogsaa fornøie. Maaskee har J hørt, at en Moder vi har, Og Danmark hun hedder med Ære; Hun loda J kom, og hun sender Jer Svar: Hr. Preusser, velkommen han være. F. H. Forhenværende Underofficerer, der maatte føle Lyst og Kraft, til at indtræde i Armeen som Underbefalingsmænd for den Tid den nærværende Krig varer, opfordres herved til at melde Efter Befaling. sig i Krigsministeriet snarest muligt.
Viborger Samler, 1848-04-24
Kjøbenhavn, den 18de April 1848. W. G. W. Lehmann, Krigsministerens Adjutant.
Viborger Samler, 1848-04-24
Ved de i denne Tid saa hyppigt forefaldne Gjennemmarscher og Troppetransporter have Øvrigheder og Jndvaanere søgt at overbyde hinanden i den Jver og Velvillie, hvormed de have stræbt at fremme det tilsigtede Øiemeed, paa samme Tid som de saa mangfoldigen have villet yde Tropperne Lettelser, og Behageligheder. Denne Forekommenhed var en af de talrige Maader, paa hvilke Fædrelandsfindet udtalte sig; den er modtagen med Tak og Gjenfølelse af Tropperne og har forpligtet Krigsministeren til offentlig at udtale, med hvilken Tilfredsstillelse og hjertelig Paaskjønnelse han har erfaret demange Træk af sand Nationalaand, der her ere komne for Dagen. Bevisernes Mangfoldighed i denne Henseende tillader ham ikke at aflægge nogen speciel Tak, den, han dertil frygter ikke at kunne udtrykke levende nok. Han maa indskrænke sig til, for sine Medborgere at gjentage den Forsikkring, at han til det Yderste skal anstrænge alle sine Evner for at naae Nationens Maal, hvilket han imidlertid kun haaber og kun har haabet, fordi han finder en saa uddeelt Understøttelse af hele Folkaanden, af den faste Folkevillie. A. F. Escherning, Kjøbenhavn, den 20de April 1848. Krigsminister.
Viborger Samler, 1848-04-24
Af en Beretning i Fædrelandet", som idag er kommet hertil, sees det, at flere af vore Krigere ved Grændsen lide Mangel paa Sokker eller Strømper. Dette Savn maa være høist følelig og trænger til hurtigst mulig Afhjælpning, – hvilket let kan skee, naar Enhver vil give af sit Forraad. Man opfordrer derfor Byens og Omegnens Jndvaanere til at give heraf hvad Enhver kan undvære, og for at Savnet snarest muligt kan, i det mindste for en Deel, afhielpes, opfordrer Man til inden imorgen (Torsdag) Formiddag Kl. 9 at aflevere hvad der heraf strax kan ydes, hos Kjøbmand Hagemann, hvorefter det Jndleverede skal blive afsendt til Hæren med Pakkeposten imorgen. – Viborg, den 24de April 1843. Til Understøttelse. for faldne Krigeres Efterladte. har Redact, fra nogle Tjenestefolk i Viborg modtaget 3 Rbd.
Viborger Samler, 1848-04-24
Vi kunne vist ikke paa nogen værdigere Maade erindre vore i Kampen faldne Medbrødre, end ved efter yderste Evne at søge at lindre Deres Efterladtes Kaar. Paa flere Steder her i Landet har man allerede kommet denne, sand christelig Følelse, aandende, smukke Jdee imode, og idet jeg ønsker den en heldig Fremgang ialmindelighed, tilføier jeg, at hvad der i nævnte Retning maatte ydes i Viborg og Omegn, er jeg villig at modtage og skal derfor aflægge offentlig Regnskab. Under Forudsætning af, at der af det i nævnte Hensigt over hele Landet indkomne Beløb bliver dannet et bestemt Fond, vil det Beløb jeg i saa Henseende modtager, blive afgivet dertil; imodsat Fald forbeholdes det til Understøttelse for faldne Krigeres Efterladte i Viborg Amt. Viborg, den 22de April 1848. H. Wissing.
Viborger Samler, 1848-04-24
Reisende med Dampskibet "Mercurius, fra Kallundborg, til Aarhuus, den 19de April: Fru Castenskjold med 2 Døttre, Adjunct Munck, Dhrr. Steemann, Asmussen, Fritz, Bauditz og Jensen, Cand. Dressing, Commis Kjær. Dr. Kroyer m. Frue, Stud. Blichfeldt. Med Samme fra Aarhuus til Kallundborg, den 20de De. Professor Hermansen, Fruerne Hald og Voigt, Proprietair Friis, Cand. Erslev, Kjøbmand Dahl, Controlleur Frederiksen, Dhrr. Lindahl, Hvalsøe, Ring, Muusmann og Nerger, Fuldmægtig Langballe, Gaardeier Blach, Fuldmægtig Welhaven, Hr. Wagner og Gylling.